title: -rasm. Tibbiyot avtoklavi - Saqlash vazirligi toshkent farmatsevtika instituti dori turlari texnologiyasi kafedrasi
text: ko’ndalangligiga to’gri keladi. Bunday sharoitda avtoklav kameralarining gidravlik sinovi
  o’tkaziladi. Manometrning ish holati ham bira-to’la tekshiriladi. Avtoklavda manometrdan
  tashkari, tasodiflarning oldini olish uchun mo’ljallangan klapan ham o’rnatilgan. Avtoklavning
  bosimi normadagidan yuqori bo’lsa, bu klapan avtomatik ravishda ishlaydi va bug’ning normadan
  yuqori qismi shu klapan orqali tashqariga chiqariladi. Manometr va klapan bir-birini nazorat qilib
  boradi. 14-jadvalda keltirilgan harorat va bosim jadvali, faqat toza bug’ bo’lgan holda, ko’rsatilgan
  ko’rsatkichga to’gri keladi. Agar havo va bug’ aralashmasi bo’lsa, bosim va harorat to’gri
  kelmasligi mumkin. Dalton qonuniga binoan bug’ va havoning absolyut bosimi har bir jismning
  absolyut bosimiga tengdir. Shunday qilib, sig’imda qancha ko’p havo bo’lsa, tashqaridan
  keladigan bug’ning bosimi shuncha kam bo’ladi. Bu esa sig’im issiqlik darajasi past bo’lishiga
  olib keladi, chunki, quruq havoning issiqlik o’tkazish darajasi bug’dan ancha past. Avtoklavdagi
  havo bo’shliqlari bug’ orqali chiqarib tashlanadi. Bug’ga nisbatan havo sig’imi og’ir bo’lganligi
  uchun kameraga yuqoridan yuborilgan bug’ kameraning quyi qismiga tushadi, u yerdan esa klapan
  orqali tashqariga chiqarib yuboriladi (1.23.-rasm).